b'\n_START_ARTICLE_\nOchi\n_START_PARAGRAPH_\nOchiul este un organ a c\xc4\x83rui principal\xc4\x83 func\xc8\x9bie este cea de a detecta lumina. Se compune dintr-un sistem sensibil la schimb\xc4\x83rile de lumin\xc4\x83, capabil s\xc4\x83 le transforme \xc3\xaen impulsuri nervoase._NEWLINE_Ochii simpli nu fac altceva dec\xc3\xa2t s\xc4\x83 detecteze obiectele din jur care sunt luminate sau obscure.Ochiul nu detecteaza doar lumina ci si culoarea si miscarea vietatilor din jur. Iar durerile de cap pot fi uneori si de la ochi fiindca acestea se trag de la mult citit de carte sau de la multa lumina ( calculator telefon s.a. ) _NEWLINE_Ochii compu\xc8\x99i se g\xc4\x83sesc la artropode (insecte \xc8\x99i animale similare) \xc8\x99i sunt forma\xc8\x9bi din mai mul\xc8\x9bi ochi simpli care permit formarea unei vederi panoramice \xc3\xaen mozaic._NEWLINE_La majoritatea vertebratelor \xc8\x99i c\xc3\xa2teva molu\xc8\x99te, ochiul func\xc8\x9bioneaz\xc4\x83 prin proiectarea imaginilor pe o retin\xc4\x83 sensibil\xc4\x83 la lumin\xc4\x83, de unde se transmite un semnal spre encefal prin intermediul nervului optic. Ochiul are o form\xc4\x83 sferic\xc4\x83, este umplut de o substan\xc8\x9b\xc4\x83 transparent\xc4\x83, gelationoas\xc4\x83 numit\xc4\x83 umoare vitroas\xc4\x83, are o lentil\xc4\x83 de focalizare numit\xc4\x83 cristalin \xc8\x99i, adeseori, un mu\xc8\x99chi numit iris, care regleaz\xc4\x83 cantitatea de lumin\xc4\x83 care intr\xc4\x83.\n_START_SECTION_\nVederea la om\n_START_PARAGRAPH_\nLumina p\xc4\x83trunde prin partea din fa\xc8\x9b\xc4\x83 a ochiului printr-o membran\xc4\x83 transparent\xc4\x83 numit\xc4\x83 cornee, \xc3\xaenconjurat\xc4\x83 de o zon\xc4\x83 numit\xc4\x83 albul ochiului sau sclerotic\xc4\x83. \xc3\x8en spatele corneei se g\xc4\x83se\xc8\x99te irisul, un disc colorat (acesta are un caracter unic pentru fiecare individ). \xc3\x8entre cornee \xc8\x99i iris exist\xc4\x83 un lichid numit umoare apoas\xc4\x83. Irisul este perforat \xc3\xaen centru de un orificiu de culoare neagr\xc4\x83, denumit pupil\xc4\x83. Pentru ca ochiul s\xc4\x83 nu fie deteriorat, atunci c\xc3\xa2nd lumina este foarte puternic\xc4\x83, pupila se contract\xc4\x83 (\xc8\x99i prin urmare, se mic\xc8\x99oreaz\xc4\x83); iar \xc3\xaen caz contrar, atunci c\xc3\xa2nd este \xc3\xaentuneric, pupila se m\xc4\x83re\xc8\x99te. \xc3\x8en continuare, lumina traverseaz\xc4\x83 cristalinul, acesta av\xc3\xa2nd func\xc8\x9bia de lentil\xc4\x83 biconvex\xc4\x83, apoi umoarea sticloas\xc4\x83, \xc3\xaen final imaginea fiind proiectat\xc4\x83 pe o membran\xc4\x83 numit\xc4\x83 retin\xc4\x83. Pleoapele \xc8\x99i genele au rolul de protec\xc8\x9bie a ochilor. O membran\xc4\x83 sub\xc8\x9bire transparent\xc4\x83, denumit\xc4\x83 conjunctiv\xc4\x83, c\xc4\x83ptu\xc8\x99e\xc8\x99te interiorul pleoapelor \xc8\x99i o parte din sclerotic\xc4\x83.\n_START_SECTION_\nCuloarea ochilor\n_START_PARAGRAPH_\nConform unor cercet\xc4\x83ri, se presupune c\xc4\x83 toate persoanele cu ochi alba\xc8\x99tri se trag dintr-un str\xc4\x83mo\xc8\x99 comun, care a suferit o muta\xc8\x9bie genetic\xc4\x83 \xc3\xaen gena HERC2.'